

**Ішкі нарықты жеміс-көкөніс өнімімен тұрақты молықтыру бойынша 2008-2009 жылдарға арналған іс-шаралар жоспарын бекіту туралы**

Қазақстан Республикасы Премьер-Министрінің 2008 жылғы 30 қыркүйектегі N 248-ө Өкімі

      1. Қоса беріліп отырған Ішкі нарықты жеміс-көкөніс өнімімен тұрақты молықтыру бойынша 2008-2009 жылдарға арналған іс-шаралар жоспары (бұдан әрі - Іс-шаралар жоспары) бекітілсін.
  
      2. Қазақстан Республикасының орталық және жергілікті атқарушы органдары, өзге де мемлекеттік органдары мен мүдделі ұйымдар (келісім бойынша):
  
      1) Іс-шаралар жоспарын іске асыру жөнінде шаралар қабылдасын;
  
      2) Қазақстан Республикасы Ауыл шаруашылығы министрлігіне тоқсан сайын, есепті тоқсаннан кейінгі айдың 20-күнінен кешіктірмей Іс-шаралар жоспарының орындалу барысы туралы ақпарат берсін.
  
      3. Қазақстан Республикасы Ауыл шаруашылығы министрлігі тоқсан сайын, есепті тоқсаннан кейінгі екінші айдың 1-күнінен кешіктірмей Іс-шаралар жоспарының орындалу барысы туралы жиынтық ақпаратты Қазақстан Республикасының Үкіметіне берсін.

*Премьер-Министр                                    К.Мәсімов*

      Қазақстан Республикасы 
  
      Премьер-Министрінің  
  
      2008 жылғы 30 қыркүйектегі
  
      N 248-ө өкімімен     
  
      бекітілген

**Ішкі нарықты жеміс-көкөніс өнімімен тұрақты молықтыру бойынша 2008-2009 жылдарға арналған іс-шаралар жоспары**

|  |  |  |  |  |  |  |
| --- | --- | --- | --- | --- | --- | --- |
| **р/c**   **N** | **Іс-шараның атауы** | **Аяқталу нысаны** | **Орындауға** **жауаптылар** | **Орындалу**   **мерзімі** | **Болжанатын шығыстар (мың теңге)** | **Қаржыландыру көзі** |
| **1** | **2** | **3** | **4** | **5** | **6** | **7** |
| 1. | Өңірлерді жеміс-көкөніс өнімімен молықтыру жөніндегі 2008 - 2009 жылдарға арналған өңірлік бағдарламаларды Ауыл шаруашылығы, Индустрия және сауда министірліктерімен бірге әзірлеу және келісу | Облыстар, Астана және Алматы қалаларының мәслихатының шешімдері | Облыстардың, Астана және Алматы қалаларының әкімдері, АШМ, ИСМ | 2008 жылғы IV тоқсан | Талап етілмейді |  |
| 2. | Республиканың өңірлерін жеміс-көкөніс  өнімімен тұрақты молықтыру бөлігінде жергілікті атқарушы органдардың қызметін рейтингтік бағалау мониторингі жүйесіне ұсыныстар даярлау | ЭБЖМ-ге ұсыныстар | АШМ, ИСМ, ӘКК (келісім бойынша) | 2008 жылғы IV тоқсан | Талап етілмейді |  |
| 3. | Сауда қызмет саласындағы қолданыстағы нормативтік құқықтық актілерге тексеріс жүргізу және көтерме әрі бөлшек сауда саласындағы ахуалды реттеуге бағытталған тиісті ұсыныстар дайындау | Қазақстан Республикасының Үкіметіне ұсыныстар | ИСМ, АШМ, ӘКК (келісім бойынша) ҚБСҚКҚ (келісім бойынша) | 2008 жылғы IV тоқсан | Талап етілмейді |  |
| 4. | Азық-түлік тауарларының, оның ішінде жеміс-көкөніс өнімдері мен оларды қайта өңдеу өнімдері негізгі түрлерінің тұтыну нормативтерін әзірлеу және оларды уәкілетті органға бекітуге ұсыну | ДСМ бұйрығы | ДСМ, БҒМ | 2009 жылғы III тоқсан | Талап етілмейді |  |
| 5. | Қорлардың болу және республика өңірлерінде көкөніс өнімнің көтерме- бөлшек бағаларына мониторинг жүргізудің бірыңғай нысанын әзірлеу | ИСМ бұйрығы | ИСМ, СА, облыстардың, Астана және Алматы қалаларының әкімдері (келісім бойынша), ҚБСККС (келісім бойынша) | 2008 жылғы IV тоқсан | Талап етілмейді |  |
| 6. | Жеміс-көкөніс өнімдерінің импортын есепке алуды жетілдіру мәселесін пысықтау | Қазақстан Республикасының Үкіметіне ұсыныс | АШМ (жинақтау) ИСМ, Қаржымині | 2008 жылғы IV тоқсан | Талап етілмейді |  |
| 7. | Ірі жылу және газбен жабдықтау объектілерінің жанынан мамандандырылған "инфрақұрылымдық жылыжай парктерін" ұйымдастыру | Қазақстан Республикасының Үкіметіне ұсыныс | Облыстардың әкімдері, "ҚазАгро" ҰХ" АҚ (келісім бойынша), ӘКК (келісім бойынша) | 2008 жылғы IV тоқсан | Талап етілмейді |  |
| 8. | "Өңірлік терминалдар желісі бар ауыл шаруашылығы өнімдерінің көтерме рыногін салу" жобасын іске асыруды жалғастыру | Қазақстан Республикасының Үкіметіне ақпарат | АШМ "ҚазАгро" ҰХ" АҚ (келісім бойынша) | Жыл сайын І тоқсан | Талап етілмейді |  |
| 9. | Жыл сайынғы "KazAgroFood" Орта Азиялық жеміс-көкөніс форумын өткізу | Қазақстан Республикасының Үкіметіне есеп | АШМ, ИСМ, облыстардың, Астана және Алматы қалаларының әкімдері, "ҚазАгро" ҰХ" АҚ (келісім бойынша), ҚБСҚКҚ (келісім бойынша) | Жыл сайын ІІ тоқсан | 2008 жыл - 7000,0  2009 жыл - 10 000,0 | Форумға қатысушылардың өз қаражаты есебінен |
| 10. | Қазақстанның агроөнеркәсіптік кешені жетістіктерінің жыл сайынғы республикалық "Қараөткел" жәрмеңкесін өткізу | Қазақстан Республикасының Үкіметіне есеп | АШМ, ИСМ, облыстардың, Астана және Алматы қалаларының әкімдері, "ҚазАгро" ҰХ" АҚ (келісім бойынша) | Жыл сайын ІІІ тоқсан | 2008 жыл - 25 000,0  2009 жыл - 30 000,0 | Жәрмеңкеге қатысушылардың өз қаражаты есебінен |
| 11. | "AgroInvest-2008" халықаралық аграрлық инвестициялық форум өткізу | Қазақстан Республикасының Үкіметіне есеп | АШМ, ИСМ, облыстардың, Астана және Алматы қалаларының әкімдері, "ҚазАгро" ҰХ" АҚ (келісім бойынша) | Жыл сайын ІІІ тоқсан | 2008 жыл - 45 000,0  2009 жыл - 50 000,0 | Форумға қатысушылардың өз қаражаты есебінен |
| 12. | "Оңтүстік Қазақстан облысында тамшылатып суғару технологиясын қолдана отырып, жеміс-көкөніс дақылдары өндірісін дамыту" жобасын іске асыруды жүзеге асыру | Қазақстан Республикасының Үкіметіне ақпарат | АШМ, "ҚазАгро" ҰХ" АҚ | Жарты жылдың қорытындысы бойынша 15 қаңтар  мен 15 шілде | 2008 жыл - 1 314 100,0 | "ҚазАгро" ҰХ" АҚ қаражаты |
| 13. | 2005 - 2007 жылдары жеміс-көкөніс өнімдері өндірісінің теңгерімін жүргізуді қамтамасыз ету және 2008 - 2009 жылдарға, оның ішінде жылыжай, көшетхана шаруашылықтарына, ішкі нарықтың көкөніске деген қажеттілігіне және қамтамасыз етілуіне болжам жасау | АШМ-ге есеп | Облыстардың, Астана және Алматы қалаларының әкімдері | Тоқсан сайын | Талап етілмейді |  |
| 14. | Өңірлерді жеміс-көкөніс өнімдерімен талап етілетін көлемде барынша қамтамасыз ету үшін егіс алаңдарының құрылымын одан әрі оңтайландыру жөнінде шаралар қабылдау | АШМ-ге есеп | Облыстардың әкімдері | 2009 жылғы I тоқсан | Талап етілмейді |  |
| 15. | Ауыл шаруашылығы тауарын өндірушілерге қажетті материалдық-техникалық ресурстармен, оның ішінде тұқымдармен және өсімдік қорғау құралдарымен қамтамасыз етуде көмек көрсету | АШМ-ге есеп | Облыстардың әкімдері | Тоқсан сайын | 2008 жыл - 15 125 171,0  2009 жыл\* - 23 417 141,0 | Республикалық бюджет |
| 16. | Суғарудың прогрессивтік су үнемдеу әдістерін, оның ішінде тамшылатып суғаруды енгізу жөніндегі жұмысты жандандыру | АШМ-ге есеп | Облыстардың әкімдері | Тоқсан сайын | 2008 жыл -   775 036,0  2009 жыл\* -   1 062 338,0 | Республикалық бюджет |
| 17. | Су пайдаланушылар бірлестігін құру жөніндегі жұмысты жалғастыру | АШМ-ге есеп | Облыстардың әкімдері | Тоқсан сайын | Талап етілмейді |  |
| 18. | Ауыл шаруашылығы тауарын өндірушілер, қайта өңдеу кәсіпорындары мен көтерме және бөлшек сауда ұйымдары арасында жеміс-көкөніс дақылдары мен жүзім сатып алуға келісім-шарт жасасу жүйесін құру | АШМ-ге есеп | Облыстардың, Астана және Алматы қалаларының әкімдері, ӘКК (келісім бойынша) | Тоқсан сайын | Талап етілмейді |  |
| 19. | Тұқым шаруашылығын дамыту бойынша шаралар қабылдау және жеміс дақылдары мен жүзім екпелері, көкөніс тұқымдарының өндірісі бойынша элиталық-тұқымдық, тұқым шаруашылықтары желісін құру жөніндегі жұмысты жандандыру | АШМ-ге есеп | Облыстардың әкімдері, "ҚАИ" АҚ (келісім бойынша) | Тоқсан сайын | Талап етілмейді |  |
| 20. | Жылыжай және көшетхана шаруашылықтарында, жеміс-көкөніс қоймалары мен тиісті базаларда тексеріс жүргізу | Қазақстан Республикасының Үкіметіне ақпарат | АШМ, облыстардың әкімдері, "ҚазАгро" ҰХ"АҚ (келісім бойынша), ӘКК (келісім бойынша) | 2008 жылғы IV тоқсан | Талап етілмейді |  |
| 21. | Халықты жыл бойы жаңа жеміс-көкөніс өнімдерімен қамтамасыз ету мақсатында жылыжай және көшетхана шаруашылықтары, жеміс-көкөніс қоймалары мен тиісті базалардың санын ұлғайту жөнінде шаралар қабылдау | Қазақстан Республикасының Үкіметіне ақпарат | АШМ, облыстардың әкімдері, "ҚазАгро" ҰХ"АҚ (келісім бойынша), ӘКК (келісім бойынша) | Тоқсан сайын | 2008 жыл - 8 200 000,0 | "ҚазАгро" ҰХ" АҚ қаражаты |
| 22. | Республиканың оңтүстік өңірлерінің және/немесе жақын және алыс шет елдерден әкелінетін қажетті жеміс-көкөніс өнімдерін жеткізу мен көлемінің кестесін әзірлеу | ИСМ-ге ақпарат | Облыстардың, Астана және Алматы қалаларының әкімдері, ӘКК (келісім бойынша) | 2008 жылғы IV тоқсан | Талап етілмейді |  |
| 23. | Агроқұралымдардың (жұмыс берушілердің) қажеттіліктерін ескере отырып, жеміс-көкөніс өнімдерін өндіру, қайта өңдеу және сақтау мамандықтары бойынша орта буындағы мамандарды даярлауға мемлекеттік тапсырысты қалыптастыру жөніндегі жұмысты жалғастыру | БҒМ-ге ұсыныстар | АШМ, "ҚАИ" АҚ (келісім бойынша), облыстардың, Астана және Алматы қалаларының әкімдері | 2008 жылғы IV тоқсан | Талап етілмейді |  |
| 24. | Жеміс-көкөніс өнімдерін өндіру, қайта өңдеу және сақтау бойынша мамандармен республиканың жеміс-көкөніс саласын қамтамасыз ету мониторингін жүргізу жөнінде шаралар қабылдау және оларды дайындау, қайта дайындау мен біліктілігін арттыру жөнінде өңіраралық орталықтар  құру жөнінде ұсыныстар енгізу | Қазақстан Республикасының Үкіметіне ақпарат | АШМ, "ҚазАгро" ҰХ"АҚ (келісім бойынша), ӘКК (келісім бойынша), Облыстардың, Астана және Алматы қалаларының әкімдері | Жыл сайын IV тоқсан | Талап етілмейді |  |
| 25. | Ауыл халқына шағын кредит беру жүйесін дамыту жөніндегі жұмысты жалғастыру | Қазақстан Республикасының Үкіметіне ақпарат | АШМ, ИСМ, "ҚазАгро" ҰХ"АҚ (келісім бойынша), "Қазына" АҚ (келісім бойынша) | Жыл сайын IV тоқсан | Талап етілмейді |  |
| 26. | Сервистік-дайындау орталықтарына, жылыжайлар мен тамшылатып суару жүйелеріне арналған лизингке жабдықтар мен техника жеткізуді есепке ала отырып, лизингтік қызмет бағыттарын кеңейту бойынша шаралар қабылдау | Қазақстан Республикасының Үкіметіне ақпарат | АШМ, "ҚазАгро" ҰХ"АҚ (келісім бойынша) | 2008 жылғы IV тоқсан | Талап етілмейді |  |
| 27. | Шаруа (фермерлік) қожалықтарына және агроөнеркәсіптік кешеннің басқа да субъектілеріне анықтамалық және бағалық ақпараттарды ұсыну, сондай-ақ жылыжай құрылысы мен тамшылатып суару жүйесін қолдану жөнінде жеке бастаманы ынталандыру мақсатында жеміс-көкөніс өнімдерін өсірудің қазіргі заманғы технологияларын қолдану бойынша ауыл халқы арасында консультациялық-түсіндіру жұмыстарын жүргізу жөніндегі іс-шараларды жалғастыру | Қазақстан Республикасының Үкіметіне ақпарат | АШМ, "ҚазАгро" ҰХ"АҚ (келісім бойынша), "ҚАИ" АҚ (келісім бойынша) | Тоқсан сайын | Талап етілмейді |  |
| 28. | Ұзақ сақтауға және өнеркәсіптік қайта өңдеуге жарамды жеміс-көкөніс дақылдарының бәсекеге қабілетті, шығымдылығы жоғары сорттарын жасау және енгізу, озық шетелдік технологиялардың трансферті жөніндегі жұмысты жандандыру | Қазақстан Республикасының Үкіметіне ақпарат | АШМ, "ҚАИ" АҚ (келісім бойынша), облыстардың әкімдері | Тоқсан сайын | 2008 жыл - 72 600,0 | Мемлекеттік бюджет |
| 29. | Облыс бөлінісінде ішкі нарықтағы жеміс-көкөніс өнімдері мен жанар-жағармай материалдарының бағасына мониторинг жүргізу | Қазақстан Республикасының Үкіметіне ақпарат | АШМ, "ҚазАгро" ҰХ" АҚ (келісім бойынша), облыстардың, Астана және Алматы қалаларының әкімдері | Тоқсан сайын | Талап етілмейді |  |
| 30. | Мемелекеттік шекара арқылы контрабандалық қызметке қарсы әрекеттерді және Үкімет қабылдаған шектеулерді есепке ала отырып, азық-түлік тауарлары мен жанар-жағармай материалдарын әкелу мен әкетудің белгіленген тәртібінің сақталуын бақылауды жоғарылату жөнінде шаралар қабылдауды жалғастыру | Қазақстан Республикасының Үкіметіне есеп | Қаржымині, ЭСЖҚКА (келісім бойынша), ҰҚКШҚ (келісім бойынша) | Тоқсан сайын | Талап етілмейді |  |
| 31. | Жеміс-көкөніс өнімдерінің ел ішінде кедергісіз тасымалдануын қамтамасыз ету | Қазақстан Республикасының Үкіметіне есеп | ІІМ, облыстардың, Астана және Алматы қалаларының әкімдері | Тоқсан сайын | Талап етілмейді |  |
| 32. | Жеміс-көкөніс өнімінің тасымалдануы үшін арнайы жылжымалы құрамның жай-күйіне талдау жүргізу | Қазақстан Республикасының Үкіметіне ақпарат | ККМ, облыстардың, Астана және Алматы қалаларының әкімдері | Жыл  сайын IV тоқсан | Талап етілмейді |  |
| 33. | Жеміс-көкөніс өнімдері бар жүктерді тасымалдау үшін мамандандырылған автопарк құру жөнінде шаралар қабылдау | ИСМ-ге есеп | Облыстардың, Астана және Алматы қалаларының әкімдері, ИСМ, ӘКК (келісім бойынша) | Тоқсан сайын | Талап етілмейді |  |
| 34. | Штабтардың халыққа азық-түлік тауарларын өткізу, штабтар жанынан сенім телефондарын құру, сондай-ақ халық арасында ауыл шаруашылығы өнімдеріне, оның ішінде жеміс-көкөністерге жергілікті нарықтарда қол жетімділігін кеңейту жөнінде өңірлерде қабылданатын шаралар   туралы түсіндіру жұмысын жүргізу мәселелері тиімді жұмысын қамтамасыз ету | ИСМ-ге ақпарат | Облыстардың, Астана және Алматы қалаларының әкімдері, ҚБСККС (келісім бойынша) | Тоқсан сайын | Талап етілмейді |  |

**Ескертпе:**
  
      \* Шығыстар тиісті жылға арналған республикалық бюджетті қалыптастыру кезінде анықталады

      Аббревиатуралардың толық жазылуы:

ИСМ              - Қазақстан Республикасы Индустрия және сауда
  
                   министрлігі
  
АШМ              - Қазақстан Республикасы Ауыл шаруашылығы
  
                   министрлігі
  
ЭБЖМ             - Қазақстан Республикасы Экономика және бюджеттік
  
                   жоспарлау министрлігі
  
Қаржымині        - Қазақстан Республикасы Қаржы министрлігі
  
ІІМ              - Қазақстан Республикасы Ішкі істер министрлігі
  
ККМ              - Қазақстан Республикасы Көлік және коммуникация
  
                   министрлігі
  
БҒМ              - Қазақстан Республикасы Білім және ғылым
  
                   министрлігі
  
ДСМ              - Қазақстан Республикасы Денсаулық сақтау
  
                   министрлігі
  
Әділетмині       - Қазақстан Республикасы Әділет министрлігі
  
СА               - Қазақстан Республикасы Статистика агенттігі
  
ЭСҚКА            - Қазақстан Республикасы Экономикалық қылмысқа және
  
                   сыбайлас жемқорлыққа қарсы күрес агенттігі (қаржы
  
                   полициясы)
  
ҰҚК ШҚ           - Қазақстан Республикасы Ұлттық қауіпсіздік
  
                   комитетінің Шекара қызметі
  
"Атамекен" ҚӨЭП  - "Атамекен" Одағы" Қазақстанның ұлттық экономикалық
  
                   палатасы" заңды тұлғалардың бірлестігі
  
"ҚазАгро" ҰХ" АҚ - "ҚазАгро" ұлттық холдингі" акционерлік қоғамы
  
"Қазына" АҚ      - "Қазына" орнықты даму қоры" акционерлік қоғамы
  
"ҚТЖ" АҚ         - "Қазақстан темір жол" ұлттық компаниясы"
  
                   акционерлік қоғамы
  
"ҚАИ" АҚ         - "ҚазАгроИнновация" акционерлік қоғамы
  
ҚБСҚКҚ           - Қазақстан базарларының, сауда кәсіпорындарының
  
                   және қызметтер көрсету саласының қауымдастығы
  
ӘКК              - Әлеуметтік-кәсіпкерлік корпорациялар

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК